NaiveNeuron/SloPal huggingface dataset:
Blanár, Juraj, podpredseda NR SR (2023-05-18):
Ak nie, ďakujem vám veľmi pekne, pani ministerka. Pristúpime k siedmej otázke, ktorú položil pán poslanec Miroslav Urban na ministra zdravotníctva Slovenskej republiky Michala Palkoviča: „Pán minister, v Trebišove od 17. mája zatvárajú detskú pohotovostnú službu a detské oddelenie v miestnej nemocnici. Aké kroky“ plánuje urobiť, „plánujete urobiť, aby ďalej nedochádzalo k obdobnému živelnému kolapsu a zatváraniu oddelení a pohotovostí? Nepovažujete súčasnú existenciu urgentných príjmov v LSPP v malých mestách a regiónoch sa plytvanie prostriedkov zo zákonného zdravotného poistenia?“ Nech sa páči, pán minister, môžete odpovedať.
Bugár, Béla, podpredseda NR SR (2018-09-20):
Ďakujem. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Rajtárovi.
Galek, Karol, poslanec NR SR (2016-09-13):
Pán poslanec, ďakujem veľmi pekne za toto vystúpenie, ale hneď na úvod teda nedopustím si tých 10 minút, ktoré ste povedali, ste prešvihli. Ja vám to nemám vôbec za zlé, pretože my sme tu zvolení ľuďmi a nemali by sme sa nezmyselne takýmto spôsobom obmedzovať. To je, ako keby vám upratovačka povedala, že umyje iba toľko chodby, koľko stihne za 10 minút. No za toto jej asi vďačný nebudete. Vy ste teda sám videli, že ste to, bohužiaľ, za tých 10 minút nestihli. Keď budete predkladať nejaký zákon, no tak isto sa môže stať, že v tej rozprave budete vystupovať dlhšie. Ale ja by som chcel hlavne zareagovať na niečo iné. Vy ste povedali, že máte úctu k slovu, ale vy ste za tých 10, resp. 11 minút nepovedali nič, ale vôbec nič k zákonu, ku ktorému vedieme rozpravu.
Martvoň, Anton, poslanec NR SR (2014-05-29):
Ďakujem pekne. Pán predseda, ja by som chcel požiadať o opravu hlasovania č. 151, kde ma vykázalo zariadenie ako proti, ale bol som za.
Blaha, Ľuboš, poslanec NR SR (2023-01-24):
Vážené pani poslankyne, vážení páni poslanci (reakcia z pléna a smiech rečníka), nadviažem na pána poslanca Dušana... (Prerušenie vystúpenia predsedajúcim.)
Rošková, Ľubica, poslankyňa NR SR (2012-10-17):
Ďakujem. Ďalej odporúčam v súlade s rozhodnutím predsedu Národnej rady, aby návrh zákona bol pridelený na prerokovanie Ústavnoprávnemu výboru Národnej rady, Výboru Národnej rady pre financie, rozpočet a Výboru Národnej rady pre vzdelanie, vedu, mládež a šport. Za gestorský výbor navrhuje predseda Národnej rady určiť výbor pre vzdelanie, vedu, mládež a šport s tým, aby výbory, ktorým bude návrh zákona pridelený ho prerokovali v druhom čítaní do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Grendel, Gábor, podpredseda NR SR (2020-06-09):
Posledný ústne prihlásený do rozpravy je pán poslanec Dostál.
Grendel, Gábor, poslanec NR SR (2023-12-15):
No, len rozdiel medzi prednostami okresných úradov a generálnymi riaditeľmi sekcií je napríklad aj v tom, že predseda štatistického úradu či predsedníčka Úradu pre dohľad nad zdravotnou starostlivosťou majú zákonom stanovené päťročné funkčné obdobie. Pán minister teraz sklopil zrak, lebo vie, že mám pravdu. Čiže generálni riaditelia sekcií a prednostovia okresných úradov nemajú funkčné obdobie a tým pádom môžu byť odvolaní z časového hľadiska kedykoľvek. Ale predsedníčka Úradu pre dohľad nad zdravotnou starostlivosťou má päťročné funkčné obdobie, predseda štatistického úradu má päťročné funkčné obdobie a dôvod, prečo to tak je, spočíva v tom, aby práve títo ľudia prežili výmenu politických garnitúr, aby neboli ohrozovaní. A presne tak postupovala napríklad predchádzajúca vládna koalícia pri generálnom riaditeľovi Rozhlasu a televízie Slovenska pánovi Rezníkovi, ktorého neodvolala, lebo tiež mal časovo stanovené funkčné obdobie. Takže miešame tu hrušky s jablkami trošku, táto vládna koalícia je nedočkavá. Naozaj máte pravdu, pani Gažovičová, že toto je lex koncentrácia moci a nie je naozaj absolútne žiaden dôvod, aby v skrátenom legislatívnom konaní boli rituálne popravení predsedovia týchto štátnych úradov.
Kočiš, Eduard, poslanec NR SR (2021-10-26):
Ďakujem pekne za slovo, pán predsedajúci. Ja chcem byť úplne konštruktívny a úplne pragmatický, čiže odmyslíme si zase nejaké ranče a podobné veci. Mňa by, pán minister, najmä zaujímalo to, že keď naozaj problémom pre domácnosti začína byť rok až 2023, akým spôsobom vláda chce ale naozaj reálne pomôcť týmto domácnostiam, pretože či pri spotrebe zemného plynu, alebo pri vykurovaní elektrickou energiou tieto náklady pre tieto domácnosti naozaj budú enormne zvýšené. To si naozaj musíme priznať ako holý fakt, ako holú pravdu. Čo sa týka firiem v roku 2022, ktoré sú naozaj kostrou a takou osou chrbtice nášho hospodárstva, tak tiež by som potreboval vedieť nejaké základné informácie, akým spôsobom chcete tieto veci riešiť, pretože spomínal ste tu na začiatku nejakých 15 bodov, som tu od samého začiatku, čiže všetko som si veľmi pozorne vypočul, ale stále mi to príde ako nejaké polovičaté riešenia. S energetikmi z nášho regiónu, s ktorými som cez týždeň mal tú možnosť sedieť, tak áno, všetci pripúšťajú, že silová zložka elektrickej energie je naozaj problém, distribúcia, to troška štát vie korigovať, to je pravda, ale všetci hovoria, že musíme sa začať pozerať aj iným spôsobom. To znamená, všetci odporúčali nejakým spôsobom zaoberať sa formou spaľovania odpadu. Pretože spaľovne dokážu vyprodukovať nielen elektrickú energiu, ale aj teplo, čiže všetci mi dávali za príklad Dánsko a Kodaň, ako tam to dokáže veľmi dobrým spôsobom kooperovať aj životné prostredie, aj zároveň likvidácia tohto odpadu. Čiže či takouto cestou nechce ísť aj Slovenská republika, poprípade všetci apelujú na to, keďže na východnom Slovensku máme dosť zaujímavé geotermálne vrty, či aj touto formou sa nechce vláda vybrať napríklad spôsobom toho geotermu a teplej vody pri Košiciach. Ďakujem veľmi pekne.
Kotleba, Marek, poslanec NR SR (2020-04-24):
Ďakujem za slovo. Už ma trošku pán kolega Kučera predbehol, lebo v tom programovom vyhlásení vlády sme sa veľmi nedostali k nejakej telesnej a športovej výchove detí a mládeže, trošku sa tam na to pozabudlo. A myslím si, že naozaj tento predmet je často zatracovaný, lebo už nie je ani hodnotený. A dobre si pamätám ešte z našich čias, ako prebiehala telesná výchova, aké sme museli dosahovať limity a čo všetko, či už to bola gymnastika, atletika, museli sme všetko spĺňať a veľakrát teraz učitelia dajú tým deťom loptu a hrajte sa futbal a zanedbáva sa na to. A takisto dve hodiny telesnej výchovy, si myslím, že sú dosť málo, ale však o tom by sme sa už mohli pobaviť potom na výbore, že ako ďalej s tým. A chcelo by to nejakú komplexnú reorganizáciu tohto predmetu. A za druhé ešte, čo sa týka toho vyhlásenia vlády, no, myslím, že 17 strán venovaných športu, kde nie sú napísané nejaké konkrétne riešenia, je dosť málo. A preto by sme aj my prípadne na výbore mali na tom popracovať, aby sme naozaj niečo pre ten šport urobili a prípadne aj vláda schválila nejakú komplexnú, komplexnú nejakú stratégiu do budúcna, čo s tým budeme naozaj robiť. Lebo naozaj finančné prostriedky sa dávajú na tie futbalové štadióny, hokejové, ale na niektoré športy sa úplne zabudlo, ktoré v minulosti priniesli Slovensku slávu a ich medaile aj na olympijských hrách. Ďakujem pekne.
Číž, Miroslav, podpredseda NR SR (2015-12-11):
Pán poslanec Martvoň.
Blcháč, Ján, poslanec NR SR (2023-11-21):
Ďakujem pekne. Vážený pán predseda Národnej rady Slovenskej republiky, vážený pán predseda vlády Slovenskej republiky, vážené pani ministerky, páni ministri, milé kolegyne, kolegovia, k Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky v rozprave vystúpilo 73 poslancov, pričom bol podaný návrh na doplnenie uznesenia. Poslanec Michal Šipoš podal návrh na doplnenie uznesenia, ide o body C. a D. Dajte, pán predseda, prosím, hlasovať o tomto návrhu.
Takáč, Richard, poslanec NR SR (2021-10-21):
Ďakujem veľmi pekne. Pán predseda, kolegyne, kolegovia, fakt veľmi v krátkosti. Boli sme obvinení niektorými koaličnými poslancami, že sa snažíme politikárčiť pri zákone o ochrane cyklistov, jeden a pol metra, meter, ale myslím si, že jednoznačne ešte hlasovanie o jedenástej ukázalo, že určite strane SMER – sociálna demokracia nejde o politikárčenie. My sme zahlasovali za tento koaličný návrh, ktorý predložila koalícia, štyri koaličné politické strany. Teší nás, že sme ich aj nejakým spôsobom naštartovali ešte minulý mesiac, keď sme predložili tento návrh, ktorý nám vrátili na dopracovanie, ale hovorím, zahlasovali sme, podporili sme, asi, ak si dobre pamätám, bolo 134 poslancov za, dvaja sa zdržali, nikto nebol proti. Vidíme pri koaličnom poslaneckom návrhu viacero, viacero takých nezrovnalostí, ktoré sú, či hlavne definícia spravidla najmenej jeden meter, jeden a pol metra, vidíme také nelogické definovanie tam obchádzanie jedného vozidla druhým vozidlom a, samozrejme, aj definíciu malého motocyklistu z hľadiska toho, že ten vodič vozidla to nevie posúdiť podľa mňa reálne, či ide o malý motocykel alebo veľký motocykel. Takže tak ako sme podporili toto v prvom čítaní, budeme sa snažiť pripraviť ku koaličnému poslaneckému návrhu, ktorý prešiel do druhého čítania, pozmeňovací návrh tak, aby ochrana cyklistov na Slovensku bola čo najlepšia, aby sa z toho nerobila žiadna politika a aby reálne budúci rok bol v platnosti zákon, ktorým budeme chrániť tých najzraniteľnejších, a to sú hlavne cyklisti na cestách na Slovensku. Preto, pán predseda, sťahujem tento poslanecký, túto novelizáciu tohto zákona z tohto rokovania. Ďakujem veľmi pekne.
Klus, Martin, doterajší podpredseda NR SR (2020-03-20):
Ďakujem. Posledná faktická poznámka, pán poslanec Štefan Kuffa.
Hrušovský, Pavol, podpredseda NR SR (2010-10-13):
Hlasujeme, páni poslanci, o návrhu pána spoločného spravodajcu. (Hlasovanie.) 143 prítomných, 74 za, 32 proti, 37 sa zdržalo. Návrh sme schválili.
Laurenčík, Milan, poslanec NR SR (2011-03-24):
Ďakujem za slovo. V podstate nemám ani moc na čo reagovať, pretože pán poslanec Richter reagoval na pána ministra, na svojho kolegu pána Bašku, mňa teda v tej svojej faktickej poznámke ani nespomenul. Takže ďakujem za slovo.
Budaj, Ján, poslanec NR SR (2020-02-20):
Áno, tak mi dovoľte len poslednú vetu.
Kollár, Boris, predseda NR SR (2021-12-07):
Vážené pani poslankyne, vážení páni poslanci, dovoľte mi, aby som vás ešte pred tým upozornil, že každý jeden poslanec dostal takúto peknú knižku Som Baťa, dokážem to. (Predsedajúci zobral do rúk knihu, ukazujúc ju plénu.) Tak aby ste vedeli, každý ju máte, každý ju máte dole, každý ju máte dole na podateľni, každý jeden poslanec dostal od skupiny Baťovej takúto peknú knihu. S procedurálnym návrhom teraz vystúpi pán poslanec Šeliga. Nech sa páči, máte slovo.
Zmajkovičová, Renáta, podpredsedníčka NR SR (2014-03-19):
Pán poslanec, prepáčte je po jedenástej hodine. Zrejme budete pokračovať.
Vašečka, Richard, poslanec NR SR (2017-04-07):
Ďakujem pekne. Ja chcem takisto poďakovať tým, ktorí naozaj vecne, odborne ťahali tú debatu celú noc, špeciálne pani poslankyni Natálii Blahovej, Anke Verešovej a Erike Jurinovej, ale aj ďalším, aby som na nikoho nezabudol, tým, ktorí porozprávali tie veci, naozaj im záleží na našich deťoch, a ktorí hovorili o konkrétnych pochybeniach. Už je to na tej druhej strane, budeme onedlho hlasovať, je to na vás, ako sa rozhodnete.
Šeliga, Juraj, podpredseda NR SR (2021-05-03):
Pani poslankyňa, nech sa páči s reakciou.
B. Bugár, podpredseda NR SR: (2005-11-08):
(Hlasovanie.) Prítomných 140, za 126, proti 1, zdržalo sa 12 poslancov, nehlasoval 1. Konštatujem, že sme schválili vládny návrh ústavného zákona. Prosím teraz pána poslanca Jozefa Šimka, aby uviedol hlasovania k vládnemu návrhu zákona o brannej povinnosti a o zmene a doplnení niektorých zákonov (tlač 1226). Nech sa páči.
Osuský, Peter, poslanec NR SR (2010-10-12):
Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s uzavretím Protokolu, ktorým sa mení a dopĺňa Protokol o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, a rozhodla, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Kuffa, Filip, poslanec NR SR (2020-11-03):
Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač č. 250). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti, Výbor Národnej rady pre pôdohospodárstvo, životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu.
Hrušovský, Pavol, podpredseda NR SR (2010-08-06):
S faktickými poznámkami na vystúpenie pána poslanca Záhumenského piati páni poslanci. Posledný pán poslanec Fecko. Ako prvý pán poslanec Fronc.
Lengvarský, Vladimír, minister zdravotníctva SR (2021-05-04):
Vážený pán predsedajúci, vážené panie poslankyne, vážení páni poslanci, dovoľte mi stručne uviesť jednotlivé oblasti predkladanej právnej úpravy k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona rieši: Po prvé, rozšírenie národného registra zdravotníckych pracovníkov o údaje z centrálneho registra zdravotníckych pracovníkov v ďalšom vzdelávaní. Tu sa docieli aby sa právnou úpravou údaje z existujúceho centrálneho registra zdravotníckych pracovníkov o ďalšom vzdelávaní boli súčasťou národného registra zdravotníckych pracovníkov, ktorého údaje spravuje a prevádzkuje národné centrum zdravotníckych informácií. Dôvodom takéhoto riešenia je skutočnosť, že v súčasnosti vedie centrálny register zdravotníckych pracovníkov o ďalšom vzdelávaní Slovenská zdravotnícka univerzita v Bratislave, pričom podľa platnej úpravy by tento register od 
1. septembra 2021 malo viesť Ministerstvo zdravotníctva Slovenskej republiky. V návrhu teda ide o systémové riešenie. Po druhé je to vytvorenie právneho základu národného registra prijímateľov zdravotnej starostlivosti. Po tretie, poskytovanie údajov o ordinačných hodinách a doplnkov o ordinačných hodinách od samosprávnych krajov národnému centru zdravotníckych informácií, čím sa môže zabezpečiť služba e-objednanie, pričom sa navrhuje poskytnúť aj tie schválené ordinačné a doplnkové hodiny, ktoré už boli účinné pred schválením tejto právnej úpravy. Z dôvodov zefektívnenia a zrýchlenia procesu získavania informácií do údajov základného národného zdravotníckeho informačného systému sa navrhuje zavedenie povinnosti pre zdravotné poisťovne poskytovať národnému centru zdravotníckych informácií po potvrdení prihlášky údaje o vzniku verejného zdravotného poistenca, poistenia poistenca a údaje o zániku verejného zdravotného poistenia poistenca medzi zdravotnou poisťovňou a poistencom. Upravuje poskytovanie údajov z elektronickej zdravotnej knižky počas výnimočného stavu, núdzového stavu, alebo mimoriadnej situácie vyhlásenej v súvislosti s ohrozením verejného zdravia druhého stupňa z dôvodu ochorenia 
COVID-19 tak, aby údaje, ku ktorým pristupuje lekár alebo sestra, určené poskytovateľom zdravotnej starostlivosti počas poskytovania zdravotnej starostlivosti boli obmedzené iba na doplnkové zdravotné údaje osoby, ktorých súčasťou je podľa prílohy č. 2, časti 1 písm. a) bodu 15 aj vykonané očkovanie. Navrhuje zmenu prechodného obdobia pre uzatváranie alebo odstupovanie od dohody o poskytovaní všeobecnej ambulantnej starostlivosti prostredníctvom technického zariadenia poskytovateľa a úradného autentifikátora, teda v elektronickej podobe o rok, teda na 31. decembra 2022. Vážený pán predsedajúci, vážené panie poslankyne, páni poslanci, dovoľte mi vysloviť presvedčenie, že predložený návrh zákona podporíte. Ďakujem pekne.
E. Kukan, minister zahraničných vecí SR: (2005-06-21):
Treba ešte dodať, že Zmluva o prístupe Bulharskej republiky a Rumunska k Európskej únii je pripravená tak, aby ju právne neovplyvnil proces schvaľovania Zmluvy o Ústave pre Európu. Termíny predpokladaného prijatia Zmluvy o Ústave pre Európu a nadobudnutia platnosti prístupovej zmluvy sú totiž časovo blízke. Zmluva o Ústave pre Európu zakladá odlišnú právnu formu pristúpenia, to je Protokol, ako súčasné európske právo, to je Akt o pristúpení. Zmluva o pristúpení preto počíta aj s tou možnosťou, že k termínu vzniku členstva Bulharska a Rumunska v Európskej únii nebude prijatá Zmluva o Ústave pre Európu. Tento predpoklad sa stáva pravdepodobnejším hlavne po nedávnom vývoji. Zmluva o pristúpení obsahuje príslušné právne mechanizmy v tom zmysle, že v platnosti zostane až do nadobudnutia platnosti Zmluvy o Ústave vyššie uvedený Akt o prístupe. Treba zároveň zobrať aj do úvahy to, že zmluva z Nice ustanovuje pravidlá vo vzťahu k Únii zloženej z 27 členských štátov. Ratifikačný proces Zmluvy o pristúpení zatiaľ neuskutočnil nijaký z 25 členských štátov, čiže naša Národná rada bude priekopníkom svojím spôsobom, ak to dopadne dobre. Väčšina z nich však plánuje tento proces uskutočniť teraz v lete a na jeseň roku 2005. Podľa našich informácií ratifikačný proces v tomto termíne pripravujú v Dánsku, Grécku, Luxembursku, Portugalsku, Španielsku, Taliansku, Veľkej Británii, vo všetkých troch pobaltských štátoch, na Cypre a Malte. V tomto čase plánujú ratifikovať prístupovú zmluvu aj štáty Vyšehradskej štvorky, čiže Česká republika, Poľsko a Maďarsko. Ratifikácia Zmluvy o pristúpení zo strany Slovenska by bola kladným gestom a pozitívnym signálom Európskej únii. Vážený pán predsedajúci, panie poslankyne a páni poslanci, v tejto súvislosti si vás dovoľujem požiadať, aby Národná rada Slovenskej republiky podľa čl. 86 písm. d) ústavy vyslovila so Zmluvou o pristúpení Bulharskej republiky a Rumunska súhlas a zároveň rozhodla o tom, že je zmluvou podľa čl. 7 ods. 5 ústavy, ktorá má prednosť pred zákonmi. Ďakujem pekne, pán predsedajúci, skončil som.
Přidal, Alojz, poslanec NR SR (2014-02-12):
Pán predseda, dajte hlasovať o postúpení predmetného návrhu zákona do druhého čítania.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 133 poslancov, za 121, proti 10, zdržal sa 1, nehlasoval 1. Uvedený návrh sme schválili.
Figeľ, Ján, podpredseda NR SR (2013-12-12):
Na vystúpenie pána poslanca Mičovského sú štyri faktické poznámky, päť, končím možnosť, alebo ešte? Uzatváram možnosť. Nech sa páči, Alojz Hlina s prvou.
Laššáková, Jana, podpredsedníčka NR SR (2013-06-20):
Na vystúpenie pána poslanca s faktickými poznámkami traja páni poslanci. Pán poslanec Poliačik, pani poslankyňa Vášáryová, pán poslanec Senko. Končím možnosť prihlásiť sa s faktickými poznámkami. Nech sa páči, pán poslanec Poliačik, máte slovo.
Kazda, Radovan, poslanec NR SR (2020-09-22):
Ja ti ďakujem, Ondrej, za tvoje slová a za... aj predkladateľom za predloženie tohto, tejto novely zákona. Je to aj z úcty k desaťtisícom ľudí, ktorí zahynuli v koncentračných táboroch, je to aj z úcty k desiatkam mŕtvych, ktorí zahynuli vo väzeniach v politických procesoch komunistických, a je to aj z úcty k desaťtisícom ľudí, ktorí trpeli rôznymi politickými procesmi a boli zavretí vo väzeniach. Ale nie je to len o nich. Je to o desaťtisícoch a státisícoch ľudí, ktorí trpeli rôznymi perzekúciami obidvoch, obidvoch režimov. Komunisti a nacisti nebudú nikdy spať. Oni stále budú, stále budú rozdrapovať sa a budú hovoriť, že však to sme boli všetci, všetci sme do toho boli namotaní. V skutočnosti to, v skutočnosti to bolo úplne naopak a raz to povedal Milan Labuda v ’89., v novembri, kedy povedal: „Ukradli ste nám naše tváre,“ pretože komunisti a nacisti robili to isté, nútili ľudí byť v nejakých organizáciách, nútili ľudí byť v Socialistickom zväze mládeže, nútili ich byť v zväze spisovateľov, v zväze umelcov a ten, kto tam nebol, ten bol následne, kádrovým posudkom bolo mu znemožnené či už publikovať, či už ísť na vysokú školu a tak ďalej a tak ďalej. A dnes títo komunisti tvrdia a rozdrapujú sa a tvrdia, že ty si bol členom Socialistického zväzu mládeže, ty si vlastne participoval na komunistickom režime. To je absolútne, absolútne neuveriteľná lož, neuveriteľná demagógia a je veľmi dôležité, aby sme ľuďom pripomínali, kto boli komunisti, kto boli nacisti a čo spôsobili. Ďakujem.
Paška, Pavol, predseda NR SR (2012-10-16):
Pán poslanec Mičovský.
Hrnčiar, Andrej, podpredseda NR SR (2017-09-05):
Prosím, prezentujme sa a hlasujme. (Hlasovanie.) Prítomných 139, za 128, proti nikto, zdržalo sa 11. Konštatujem, že sme tento návrh zákona, teda, že sme tento návrh schválili. Teraz vás prosím, pán poslanec Ďurovčík, aby ste uviedli posledné hlasovanie. Je to hlasovanie v prvom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja (tlač 652), bod 9 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 652.)
Laššáková, Jana, podpredsedníčka NR SR (2014-09-18):
Pani podpredsedníčka nechce reagovať. Teraz dávam možnosť prihlásiť sa do rozpravy ústne. Do rozpravy ústne sa hlásia pani poslankyňa Šípošová, Kuffa, Vašečka, Chmel. Končím možnosť prihlásiť sa do rozpravy ústne. Nech sa páči, pani poslankyňa Šípošová.
Hrušovský, Pavol, podpredseda NR SR (2010-08-05):
S faktickými poznámkami na vystúpenie pána poslanca sa prihlásili štyria páni poslanci. Posledný pán poslanec Jurčík. Nech sa páči, pán poslanec Štefanec.
Paška, Pavol, predseda NR SR (2012-05-16):
Hlasujeme. (Hlasovanie.) 137 prítomných, 121 za, 16 sa zdržalo. Pridelili sme návrh výborom a určili lehoty na prerokovanie. Ďakujem pekne. Budeme hlasovať teraz o návrhu pána poslanca Ľubomíra Vážneho na vydanie zákona, ktorým sa mení a dopĺňa zákon č. 609 o spotrebnej dani z elektriny, uhlia a zemného plynu, tlač č. 30. Pán poslanec Milan Mojš uvedie hlasovanie. (Hlasovanie o návrhu pána poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov , tlač 30.)
Zmajkovičová, Renáta, podpredsedníčka NR SR (2013-07-01):
Pani poslankyňa Horváthová.
Žiga, Peter, podpredseda NR SR (2023-12-20):
Pán poslanec, na vaše vystúpenie evidujem štyri faktické poznámky. Ako prvý pán poslanec Dostál.
Takáč, Richard, poslanec NR SR (2023-06-13):
Ďakujem za slovo, pán predseda. Žiadam, dávam procedurálny návrh, žiadam termínovať tlače 1647, 1646, 1648 na stredu 21. 6. 2023 o 14. hodine a na tlače 1647 a 1646, čo je zákon o cenách, žiadam zlúčiť rozpravu. Odôvodnenie: Jedná sa napríklad aj o zákon o sociálnom poistení, kde na základe konsenzu a dohody aj so Sociálnou poisťovňou na základe tohto zákona spolu s potravinármi a poľnohospodármi na základe pomoci pre ľudí z hľadiska vysokých cien chceme vytvoriť čo najväčší priestor časový, čo si vyžaduje aj Sociálna poisťovňa a, samozrejme, aj zamestnávatelia z pohľadu toho, aby sa pripravili na tento systém z hľadiska odpustenia sociálnych odvodov. Ďakujem veľmi pekne.
S. Kahanec, poslanec: (2008-05-22):
Ďakujem pekne.
Blaha, Ľuboš, poslanec NR SR (2012-05-03):
Pán poslanec Kaník, mňa zaujala tá vaša politologická vložka o pohŕdaní demokracie, ktorú ste definovali ako, že teda vláda nehľadí aj na tých, ktorí ich nevolili a že získala len 44 %. Že to hovoríte práve vy, ktorý ste v rokoch 2002 – 2006 zavádzali ťažké reformy bez toho, že by ste mali dohodu, konsenz naprieč politickým spektrom. Zaviedli ste dôchodkovú reformu po vzore čílskeho diktátora Pinocheta. Zaviedli ste poplatky u lekára. Nikoho ste sa nepýtali. Zobrali ste invalidom dôchodky, nikoho ste sa nepýtali. Zaviedli ste rovnú daň, akú nemajú nikde na svete, nikoho ste sa nepýtali. Takže tento druh „džupovskej“ demokracie, ktorý ste vy tu zavádzali, ja osobne tomuto druhu demokracie nefandím a buďte radi, že táto vláda má oveľa viacej politickej kultúry. Nuž a tie vaše latentne rasistické poznámky vo vzťahu k Rómom ani nebudem komentovať.
Grendel, Gábor, podpredseda NR SR (2020-09-02):
Panie poslankyne, páni poslanci, pokračovať budeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, ktorý prerokúvame v skrátenom legislatívnom konaní, tlač 233. Dávam slovo spoločnej spravodajkyni z výboru pre zdravotníctvo poslankyni Anne Záborskej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov , tlač 233.)
Pellegrini, Peter, minister školstva, vedy, výskumu a športu SR (2014-09-11):
Ďakujem veľmi pekne. Vážená pani predsedajúca, vážené panie poslankyne, páni poslanci, posun termínu Testovania 9 z marca, kedy doteraz prebiehal, na apríl v budúcom roku bol iniciovaný práve požiadavkou riaditeľov základných škôl. Požadovali neskorší termín Testovania 9 z dôvodu ťažko udržateľnej motivácie k učeniu sa po uskutočnení marcového Testovania 9. Túto požiadavku na neskorší termín Testovania 9 podporili aj riaditelia stredných škôl, ktorí poukazovali na slabšiu pripravenosť žiakov základných škôl pri prechode na strednú školu a jeden z dôvodov vidia tiež v zníženej motivácii žiakov základných škôl k učeniu sa po realizácii Testovania 9. Termín Testovania 9 musí zohľadňovať aj to, aby bez problémov žiaci a školy dostali výsledky testovaní ešte pred termínom prijímacích skúšok na stredné školy. Nastavený termín 8. apríl 2015 vyhovuje tejto požiadavke vzhľadom na takmer mesačný posun termínu testovania. Je ale pravdou, že výnimočne v roku 2015 akurát vyjdú veľkonočné sviatky v takom termíne, v akom ste hovorili, pán poslanec, preto Národný ústav certifikovaných meraní, ktorý toto testovanie bude vykonávať, hľadá a mapuje technické možnosti, tak aby aj v prípade možného posunu termínu Testovania 9 na ešte neskorší deň bolo dodržané to, o čom som hovoril predtým, že žiaci a školy dostanú výsledky testovania pred termínom prijímacích skúšok. Ak teda takéto riešenie nájdeme a nebude ohrozené doručenie výsledkov žiakom a školám načas, nevylučujeme možnosť, že termín Testovania 9 posunieme ešte o pár dní neskôr a školy budeme o tejto zmene v najbližších dňoch informovať. Ďakujem. Pani predsedajúca, skončil som.
Bugár, Béla, podpredseda NR SR (2017-04-05):
Na vystúpenie pána poslanca s faktickými šiesti, končím možnosť sa prihlásiť. Pán poslanec Osuský.
Pellegrini, Peter, predseda NR SR (2014-11-26):
Ja si myslím, že...
Figeľ, Ján, podpredseda NR SR (2014-11-28):
Ďakujem pekne. Pán spravodajca, chcete sa vyjadriť? Nie je tomu tak. Prerušujem rokovanie o tomto bode programu. Vzhľadom na to, že išlo o balík legislatívy zo životného prostredia, ak je všeobecný súhlas, ešte dobehneme tú krátku zmluvu. Súhlasíte? Druhé a tretie čítanie o návrhu na vyslovenie súhlasu Národnej rady Slovenskej republiky s návrhom na ratifikáciu Doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti. Tento vládny návrh je uvedený pod tlačou dvanásť alebo 1268 a spoločná správa je označená ako 1268a. Pán minister, prosím o uvedenie.
Bugár, Béla, podpredseda NR SR (2017-12-13):
Nech sa páči, prezentujme sa a hlasujeme. (Hlasovanie.) Prítomných 142 poslancov, za 49, proti 51, zdržalo sa 42 poslancov. Návrh sme neschválili. Nech sa páči.
Hrnčiar, Andrej, podpredseda NR SR (2018-05-24):
Tri faktické poznámky. Nech sa páči, pán poslanec Paška.
Abrhan, Pavol, poslanec NR SR (2015-03-18):
Ďakujem pekne, pán predseda, chcem pripomenúť cteným poslancom, členom výboru na kontrolu SIS, že o 12.15 hod. sa uskutoční zasadnutie výboru v obvyklých priestoroch. Ďakujem pekne.
Fecko, Martin, poslanec NR SR (2017-01-31):
Nie, to už sú faktické, pán predsedajúci, takže pán Budaj akože bude odpovedať na faktické pripomienky (povedané so smiechom), takže asi tak. Ale dobre, ideme ďalej, v pohode. Pán kolega, ďakujem pekne, že si spomenul to odpolitizovanie štátnej správy, pretože tiež ako štátny zamestnanec, ktorý je uvoľnený na výkon mandátu poslanca Národnej rady, mal som, v úvodzovkách, tú česť zažiť výmenné generácie politické na našom pozemkovom úrade a musím povedať, že niekedy sa mi ani vo sne nesnívalo, akí ľudia tam môžu nastúpiť a ako budú, teraz v úvodzovkách, znetvorovať ten úrad iba tým, že, žiaľ, sláva im stúpla nie odborná, ale politická, a potom sme zistili, že vlastne ten úrad prestáva byť funkčný. A keď to by malo byť akože nejakým výsledkom demokratizácie a vytvárania štátnej správy, tak ja som kategoricky proti a budem tvrdiť, tam musí byť odborník, ktorý sa tomu bude venovať s plným nasedením. Mal som tú česť zažiť takéhoto odborníka, ktorý si povedal v 50. rokoch, že chce byť štátnym zamestnancom, a budem menovať, pán Bechera už je nebohý, v roku 2000 zomrel a mal som tú česť pod ním 6 rokov, v úvodzovkách, slúžiť štátu a musím vám povedať, že jeho posolstvo pre ďalšiu našu generáciu bolo v tom, že ma tie 6 roky učil, čo on za tých 30 rokov sa naučil, a povedal, že a v tom pokračuj, lebo už to nestihnem. A o tom by to malo byť aj v našej štátnej správe, aby sa odovzdávali tie praktické skúsenosti ďalšej generácie, ktorá možnože bude mať ešte väčšie problémy v danej oblasti, ale dnes vidíme skôr naopak. Postav sa vedúcemu, máš problém, keď ho v niečom upozorníš, a už to odovzdávanie skúseností vôbec nefunguje, to vám môžem garantovať. A najhoršie na tomto je, že tá definitíva, ktorú si spomenul, pán kolega, tu vôbec nefunguje, a potom mnoho zamestnancov štátnych aj verejných teda nejakým spôsobom sa za to prihovára. Myslím si, že mali by sme tam dať, mať najlepších ľudí v štátnej správe. Žiaľ, nemáme ich.
P. Hrušovský, predseda NR SR: (2004-05-26):
Nech sa páči, pán poslanec Kozlík. S. Kozlík, poslanec: Áno, ďakujem. Vážený pán predseda, vážení kolegovia v Národnej rade, ja dávam procedurálny návrh, aby takzvaný Klub nezávislých poslancov - Ľudovej únie zmenil sedenie v tomto pléne a prešiel na pravú stranu ku koalícii. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2016-06-21):
Pán poslanec Krajniak.
Pročko, Jozef, poslanec NR SR (2024-09-17):
Tak počuli ste zase vystúpenie populistického Tarabu, ktorý tu mimo, mimo témy rozprával. A pred chvíľočkou Andrej Danko rozprával o tom, že ma vypne, lebo rozprávam mimo témy. Danko vystúpil, teda Taraba vystúpil a rozprával mimo témy. Mimo témy, to je tá spravodlivosť Slovenskej národnej strany, ako naozaj to, čo sa tu deje a nielen tu, ale aj na celom Slovensku, je strašné. Áno, strašné. Slovenská národná strana tu valcuje spravodlivosť a demokraciu. Danko vás upozorňuje, ma upozornil, že som mimo témy. Taraba vystúpil a išiel mimo témy, ale ani slovo, ani slovo k tomu, že išiel mimo témy. A začne tu rozprávať o tom, ako sme sa nabalili na nejakej kompe. No Taraba na tom, čo sa vy idete nabaľovať na tých 200 mil. na ministerstve športu a na tom, ako ste teraz vytopili to ministerstvo, lebo naozaj ste nerobili nič iné, len ste rozprávali, že tisícročná voda nebude. To je hanba, Taraba! To je hanba!
Danko, Andrej, predseda NR SR (2016-09-13):
Poprosím vás, držte sa témy.
Bugár, Béla, podpredseda NR SR (2016-06-15):
Ďakujem, pán minister. Dávam teraz slovo spravodajkyni, ktorú určil výbor pre vzdelávanie, vedu, mládež a šport, poslankyni Eve Smolíkovej, aby nás informovala o výsledku prerokovania tohto návrhu zákona v jednotlivých výboroch, ako aj v gesčnom výbore. Nech sa páči.
Pellegrini, Peter, podpredseda NR SR (2020-04-02):
Ďakujem pekne. Pán predseda zvolal výbor. Prerušujem rokovanie a budeme pokračovať zajtra 9.30 návrhom na skrátené legislatívne konania a následne prvé a druhé čítanie dvoch zákonov, ktoré doručila vláda. Prajem vám pekný večer a dobrú noc. (Prerušenie rokovania o 21.16 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Hrnčiar, Andrej, podpredseda NR SR (2019-05-09):
Ďakujem. Vyhlasujem všeobecnú rozpravu za skončenú. Prerušujem rokovanie o tomto bode programu. Takže super si to zvládol. (Reakcia navrhovateľa.) Nech sa páči.
Drobný, Stanislav, poslanec NR SR (2018-05-25):
Ďakujem za slovo. Vážený pán predsedajúci, panie kolegyne, páni kolegovia, ja len v krátkosti zhrniem, čo tu bolo povedané k tomuto návrhu zákona, čo hovorili moji kolegovia, v krátkosti to zhrniem. Mnohé štáty sveta, napríklad Spojené štáty americké, Izrael, Maďarsko, Rusko, chránia svoju demokraciu pred zahraničnými vplyvmi a na ne naviazanými skupinkami. Slovensko zatiaľ svojich občanov pred zahraničnými vplyvmi nechráni. V návrhu zákona ide o podobný princíp, aký používame pri potravinách v prípade látok, ktoré nazývame éčka. Výrobca potravín je zo zákona povinný uviesť použité éčka na obale výrobku a tým umožniť spotrebiteľovi sa dozvedieť, čo si spolu s výrobkom kupuje. Informácia „Pozor! Zahraničný agent“ by nútila politické mimovládne organizácie postupovať voči občanovi otvorene a občan by sám posúdil prípadné riziká konkrétneho politického éčka na svoj život. Peniaze na činnosť sa nedávajú nikomu len tak a nám Slovákom už vôbec nie. Vždy ide o investíciu na dosiahnutie cieľa investora, čo samozrejme platí aj v prípade mimovládnych organizácií. Prax ukazuje, že dokonca tu hrozí perzekúcia a strata slobody občanov Slovenska. Politické mimovládne organizácie so zahraničným finančným krytím dostávajú svojich ľudí do orgánov štátnej moci na Slovensku. Koľko ľudí s previazaním na mimovládky už priamo pôsobí v štruktúrach represívnych zložiek štátu a vykonáva tam činnosť proti Slovenskej republike a slobode slova? Kontrolu nad médiami rôzne skupinky prakticky už získali. Ktoré médiá dnes otvorene napíšu napríklad o problémoch s radikálnym islamizmom a jeho príčinami? Pre vedenie RTVS, našťastie už bývalé, bol dokonca nežiadúci film o víťazstve Jána III. Sobieskeho pri Viedni nad Turkami, pripadal im xenofóbny. Dámy a páni z vládnej koalície, ale aj vy z opozície, sami dobre viete, že tu pôsobia rôzne poprepletané skupinky, ktoré by rady strhli reálnu vládnu moc na seba. Hlas občana pre tieto skupinky nič neznamená, ani ten vyjadrený vo voľbách. Občan je pre nich len nesvojprávny rasista a xenofób, ktorý by podľa nich nemal čo hovoriť do ničoho a za prípadný názor by mal byť trestaný. Udalosti po vražde vo Veľkej Mači ukázali, ako vedia byť ľudia z politických kruhov a mimovládiek neobjektívni. Ako drsne, bez ohľadu na pravdu vedia ísť za svojím cieľom. Ísť proti svojim politickým protivníkom. V minulosti tu bola verejne známa kauza s názvom skupinka, ktorá pred pár rokmi prispela k dlhodobej kríze slovenskej pravice. Ku kríze, ktorú dodnes nerozchodila. Ktovie, aké skupinky stoja v pozadí všetkých tých aktivít NAKA zameranými proti slobode slova? Radoví občania vinia za to vládu, ktorá možno už ani nevládne v tejto sfére. Vymklo sa jej to z rúk a to tiež v budúcnosti prinesie svoje dôsledky. Preto si nemyslím, že by ste všetci z vládnej koalície s týmito aktivitami represívnych zložiek štátu súhlasili. Naozaj nastal čas aj u vás vstať a povedať, tak už dosť, aj my sme za to, aby Slovensko ostalo demokratickou krajinou. A k tomu potrebujeme okrem iného aj tento predkladaný zákon. Ďakujem za pozornosť.
Novotný, Viliam, poslanec NR SR (2010-12-09):
Pán predseda, teraz dajte hlasovať o bode č. 47 s odporúčaním gestorského výboru schváliť.
Sulík, Richard, poslanec NR SR (2013-10-28):
Ďakujem pekne. No toto je jeden z tých riedkych okamihov, kedy súhlasím s kolegom zo SMER-u, a síce, je to určite pekná myšlienka, chceme podporiť rodinu a ja aj chápem, že teda toto je agenda KDH a je to v súlade s ich ideológiou. Na druhej strane čert je zakopaný v detaile. A tým, že už dnes je naše daňové právo pomerne komplikované a je množstvo rôznych typov podnikov, tak vznikajú, vzniká obrovské množstvo variácií, ktoré tento päťstranový, alebo koľko stranový, zákon nemá šancu zohľadniť. A tiež vidím problém v tom, keď jednoducho život píše príbehy, ktoré veľakrát si nedokážeme predstaviť. A len keď máme úplné, jednoduché pravidlá a málo, málo špecifických výnimiek, tak vtedy dokážeme s tým ako-tak fungovať. Keď teraz my povieme, že dobre, no keď dvaja založia, tak budú mať určité zvýhodnenia, v poriadku. Čo keď ten jeden z nich má ešte iné príjmy a títo dvaja požiadajú o paušálnu daň? A ako sa k tomu postavia tie iné príjmy? A tak ďalej. Je tam toľko, toľko rôznych kombinácií, že tento zákon ja nevidím vôbec správne prijímať. Na záver by som chcel povedať ešte dve veci. Po prvé, nevidím vôbec žiaden dôvod, keď manželia majú byť podporení, tak takí dvaja, čo sú tiež rodina, ale nie sú manželia, alebo aj keď sú to homosexuálni partneri, ktorí žijú a podnikajú spolu, prečo by oni nemali byť zvýhodnení?! To jednoducho nechápem, tomuto. A druhá vec je, pán Zajac spomínal Baťu, ktorý teda vytvoril rodinný podnik, ale sám pán Zajac povedal, že vtedy taký zákon nebol, a napriek tomu vznikol veľký rodinný podnik pána Baťu. Čiže možno, že to nie je v tom, že budeme mať teraz zákon o rodinných podnikoch. Ďakujem pekne.
Šalitroš, Radomír, poslanec NR SR (2023-12-07):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady, Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán predseda, hlasovať.
Kaliňák, Robert, poslanec NR SR (2011-04-01):
Mám. Pán predseda, nemôžeme ignorovať, že tu nebol navrhovateľ. To, že sa budeme sporiť o tom, či vystúpil v rozprave, nemôže poslanec vystupovať inak ako v rozprave bez toho, aby na to nebol poverený, a môže vystúpiť, ale nemôže podať pozmeňovací návrh bez rozpravy, to sa, bez rozpravy k zákonu sa to nedá. Kľudne si schváľte, čo chcete, ale ten zákon nebude účinný. Ako nemusíte sa so mnou hádať o právnickom význame, len vám hovorím, že nepodal pozmeňovací návrh k zákonu. A keď sa o tom rozhodne, tak ho proste nepodal, on ho prečítal, nepodal. Nebolo v rozprave a nebol tu navrhovateľ a to je najpodstatnejšie. Navrhovateľ tu nie je, pretože bude chcieť teraz uzavrieť rozpravu pán predseda, tak navrhovateľ nemá vystúpiť, lebo tu ani nesedí. To znamená, nie je možné v tom pokračovať bez navrhovateľa. Už prestaňme robiť z tohto parlamentu, prosím vás, holubník! Vážne vám to hovorím, nechcem sa s vami hádať, má to nejaké svoje pravidlá, minister tu musí byť, bez toho nie je možné pokračovať. Ani v uplynulých štyroch rokoch nebolo možné predkladať zákon bez toho, aby len na WC odbehol minister, okamžite bola prerušená schôdza. Tak z toho nerobme fakt srandu! Lebo to už za tento týždeň je ôsmykrát, a vážne hovorím, má vystúpiť v rozprave bez toho... (Prerušenie vystúpenia časomerom.)
M. Číž, podpredseda NR SR: (2008-03-28):
Teraz dávam slovo spoločnej spravodajkyni z výboru pre sociálne veci a bývanie pani poslankyni Ľudmile Roškovej a poprosím ju, aby odôvodnila návrh a stanovisko gestorského výboru. Máte slovo, pani poslankyňa.
P. Hrušovský, podpredseda NR SR: (2002-03-20):
Chcem vám oznámiť, že podľa § 39 ods. 2 zákona o rokovacom poriadku budeme hlasovať zdvihnutím ruky. Prosím teraz overovateľov, aby zistili počet prítomných poslancov v rokovacej sále. (Hlasovanie.) 76 poslancov prítomných v rokovacej sále. Páni poslanci, na začiatku hlasovania som oznámil spôsob hlasovania, ktorý nemienim meniť. Prosím teraz, aby sme hlasovali zdvihnutím ruky, a prosím pána poslanca Mesiarika, aby uviedol prvý podaný návrh. M. Mesiarik, poslanec: Ďakujem pekne, pán podpredseda. Pán poslanec Rusnák navrhol, aby Národná rada Slovenskej republiky hlasovala o tom, že nebude pokračovať v rokovaní o tomto návrhu v druhom čítaní. Dajte, prosím, hlasovať.
Laurenčík, Milan, podpredseda NR SR (2022-06-21):
Ďakujem, na vaše vystúpenie evidujem deväť, desať? Je niečo aj na druhej strane? Nie, desať faktických poznámok. Končím možnosť prihlásiť sa s faktickou poznámkou. (Reakcia z pléna.) No, zrejme sa vám to nepodarilo, pán poslanec, ale poviem, nech vás dopíšu do faktických. Takže jedenásť, dobre. Končím možnosť prihlásiť sa. Ako prvá pani poslankyňa Lucia Drábiková. Nech sa páči.
Pellegrini, Peter, podpredseda NR SR (2020-09-17):
Pán poslanec Šudík.
Simon, Zsolt, poslanec NR SR (2015-04-24):
Ďakujem pekne. Pán kolega Martvoň, rovnako ako váš predseda stranícky, tento prejav bol absolútne demagogický. Vašou jedinou politickou stratégiou je hrubá demagógia. A musím povedať, že predchádzajúce dni poukázali alebo pripomenuli niekoľko faktov. Počas odvolávania Gauliedera v tejto sále z opozície vtedy sedel jedine Fico. Vtedy, keď sa Mečiar vybúril na Gauliederovi, Fico sa naučil. Dnes Fico a jeho SMER ide to isté urobiť voči Jánovi Figeľovi za to, že do bodky v tomto konkrétnom prípade dodržal to, čo zákon mu kázal: šetril verejné peniaze. Tak potom, keď ste natoľko spravodliví, urobte to isté voči Kaliňákovi a Ficovi, ktorí v januári 22. oznámili, že viac ako 50 % je možné šetriť verejných financií na systéme elektronického trhoviska. Keď to urobí Fico s Kaliňákom, treba ich pochváliť. Keď to urobí Figeľ, treba ho potrestať. Toto je vaša politika, ale občania sa nedajú oklamať. Ste rovnakí ako Mečiar, keď odvolával Gauliedera. Toto isté dnes robíte s Jánom Figeľom vy. Vtedy sa Fico poučil.
Šimečka, Michal, podpredseda NR SR (2024-01-18):
Vážené panie poslankyne, vážení páni poslanci, pokračujeme v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač číslo 105. Prosím ministra spravodlivosti alebo iného zástupcu navrhovateľa, aby zaujal miesto určené pre navrhovateľov, a spravodajcu z ústavnoprávneho výboru pána poslanca Tibora Gašpara alebo niekoho z jeho náhradníkov, aby zaujal miesto určené pre spravodajcov. (Reakcia ministra.) No, môžte aj tu sedieť. Ešte pred tým, než prejdeme k prvej rečníčke pani Remišovej, má procedurálny návrh pani poslankyňa Mesterová, prosím. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Zmajkovičová, Renáta, podpredsedníčka NR SR (2013-09-04):
Kolegyne, kolegovia, budeme pokračovať hlasovaním o 17.05 hod. Ďakujem. (Prestávka.) (Po prestávke.)
Bugár, Béla, podpredseda NR SR (2019-11-28):
Ešte dám možnosť na faktické a potom fakt už končíme, ani reakcia na faktické nebude. Nech sa páči, pani poslankyňa Grausová. Nie je tu. Pán poslanec Dostál, nech sa páči.
Gašpar, Tibor, podpredseda NR SR (2024-10-29):
Ďakujem. Keďže to nezaznelo ešte raz, pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Nie? Žiada si o záverečné slovo spoločný spravodajca? Nie. Žiadam, aby ste oznámili termín hlasovania. Dnes o jedenástej. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 404, spoločná správa výborov má tlač 404a. Nech sa páči, pán minister Kamenický, odôvodnite tento návrh zákona. Máte slovo. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 404.)
Tabák, Romana, poslankyňa NR SR (2022-05-19):
Počujete ma? Aha. Pán predsedajúci, hlasovala som za tlač 1016, číslo hlasovania 177, vykázalo ma, že som nehlasovala. Odporúčam vymeniť tieto hlasovacie prístroje.
Laurenčík, Milan, poslanec NR SR (2018-06-20):
Ďakujem za slovo, pán predsedajúci. Martin, nezvyknem vo faktických poznámkach nejak ďakovať svojim kolegom, dneska urobím výnimku, tak jak to urobil aj Ondro Dostál, a chcem ti poďakovať za dôkladné vysvetlenie nášho návrhu zákona a teda aj za analýzu, ktorú si uskutočnil. A možno by som chcel len zdôrazniť vo svojej faktickej poznámke, že krajiny Európskej únie umožňujú svojim občanom rôznym spôsobom sa podieľať na veciach verejných aj tým, že majú možnosť voliť zo zahraničia. A chcem zdôrazniť, že voliť prezidenta zo zahraničia okrem občanov Slovenska nemôžu už len občania Írska a tí zrejme v referende, ktoré bude v roku 2019, to zmenia, takže ostaneme sami. A takisto účasť na voľbách do Európskeho parlamentu neumožňujú okrem nás už len tri krajiny Európskej únie a to Írsko, Česko a Malta. Tak si myslím, že to stojí ozaj za pováženie, že sme vlastne medzi takýmito krajinami, kde naši občania s trvalým pobytom na Slovensku, väčšina z nich, hoci niektorí majú už aj trvalý pobyt aj v tom zahraničí, ale nemôžu sa podieľať na veciach verejných tým, že by mohli voliť zo zahraničia. Tiež môžem spomenúť takú osobnú skúsenosť z nedávnej návštevy v Liverpoole, som sa stretol s komunitou Slovákov, ktorí tam žijú, a keď sme sa bavili o rôznych veciach, som im hovoril aj o tejto, že pripravujeme novelu tohto zákona, tak boli potešení, keby mali takúto možnosť a mohli voliť zo zahraničia. Ďakujem veľmi pekne.